Russemusikk

Russemusikk er en variant av festmusikk og kan beskrives som en undersjanger av elektronisk dansemusikk, med elementer av hiphop, pop og techno. Sjangeren har sitt utspring i Norge fra midten av 2000-årene, og musikken spilles gjerne i forbindelse med russefeiring og russefester. Russemusikk kjennetegnes gjerne av høyt tempo, lystig lydbilde og utstrakt bruk av synthesizere og tung bass. Tekstene er gjerne også lette, enkle å huske og med grove ord og uttrykk. Rapping er også vanlig.

Bakgrunn 
Feiring blant avgangselever på videregående skole har lange tradisjoner i Norge. Avgangselevene kalles russ, og feiringen kalles russefeiring og russetid. Musikk og sanger har alltid vært en del av feiringen, men opprinnelig laget russen egne sanger og regler, som blant andre «Chickelacke».

Etter år 2000 har russefeiringen blitt en kommersiell begivenhet. Særlig i de større byene går vennegjenger sammen om å kjøpe en russebuss som brukes som base under russefeiringen. En russebussgjeng kan bruke flere milioner kroner på feiringen, blant annet for å kjøpe og restaurere en buss, skaffe lydanlegg, leie sjåfør og utarbeide navn, logo og konsept. 

Flere bussgrupper bruker også penger på å lage sin egen russelåt, spesialskrevet for bussen. Dette har gitt grobunn en egen musikkindustri, der låtskrivere og musikkprodusenter skriver russelåter på bestilling fra grupper av russ. Enkelte låter kan koste – kroner. Disse låtene har gjerne «på kanten-tekster» og skal være lette å synge og danse til. Flere låtskrivere gir ut låter beregnet for alle russ og hele russemarkedet. Målet er at sangene skal plukkes opp blant russen og bli en gjenganger under russefeiringen. Flere låter har også blitt sterkt kritisert for sine kontroversielle tekster og linjer som «Er du tretten er du med/Når du suger så gå ned» og «i kveld er det lov å være hore».

Årets russelåt 
I tillegg til de spesialskrevne russelåtene, har enkelte låter tendens til å bli en slags «offisiell» låt for årets russ. Denne låten omtales gjerne som «årets russelåt» og blir spilt jevnlig og bredt under hele feiringen. Hvilken sang som er årets russelåt, kan variere fra landsdel til landsdel, fra skole til skole og fra russ til russ. Russelåten trenger ikke være spesialskrevet for russefeiringen, og kan være laget av utenlandske artister.

Liste over «årets russelåt», ifølge brukerne på nettstedet Russ.no og Russelogo.no:

 2022: Gabry Ponte, LUM!X & Prezioso – «Thunder»
 2021: Nathan Evans, 220 Kid & Billen Ted – «Wellerman (Sea Shanty)»
 2020: Saint Jhn & Imanbek – «Roses (Imanbek Remix)»
 2019: Broiler – «Do It»
 2018: David Guetta, Martin Garrix & Brooks – «Like I Do»
 2017: Vigiland – «Friday Night»
 2016: Alan Walker – «Faded»
 2015: Avicii – «The Nights»
 2014: David Guetta & Showtek ft. Vassy – «Bad»
 2013: Nause – «Hungry Hearts»
 2012: Avicii – «Levels»
 2011: LMFAO – «Party Rock Anthem»
 2010: ItaloBrothers – «Stamp on the Ground»
 2009: Guru Josh Project – «Infinity 2008»
 2008: Kobojsarna – «Jag vet du vill ha mig»
 2007: Kobojsarna – «Sång om ingenting»
 2006: Basshunter – «Boten Anna»
 2005: Infernal – «From Paris to Berlin»
 2004: Usher – «Yeah!»
 2003: Spritneybears – «Woodpeckers from Space»
 2002: 2PM – «C'mon»
 2001: Spin-Up – «If You Wanna Party»
 2000: DJ Aligator – «The Whistle Song»
 1999: Vengaboys – «Boom, Boom, Boom, Boom!!»
 1998: Drömhus – «Vill ha dig»
 1997: Aqua – «Barbie Girl»
 1996: Hype ft. Linda Johansen – «Hands Up»
 1995: Scooter – «Move Your Ass!»
 1994: Dance 2 Trance – «The Power of American Natives»
 1993: 2 Unlimited – «No Limit»
 1992: DumDum Boys – «Transit»
 1991: The September When – «Bullet Me»
 1990: CC Cowboys – «Harry»
 1989: DumDum Boys – «Splitter pine»

Fremtredende artister

Produsenter av russemusikk 

 Den BB
 Kevin Boine
 Ballinciaga / Kevin Lauren
 Moberg
 Kris Winther
 Spasme
 DJ Kalle
 DJ Pøssycat
 The Pøssy Project
 Soppgirobygget
 El Papi
 Ringnes-Ronny
 Truse Tarzan
 Kuselofte
 Öresus
 Roc Boyz
 RykkinnFella
 ItaloBrothers
 Technikore
 Prells
 Heux
 Hjorterud Allé
 Yung Slippy

Tidligere produsenter 
 TIX
 Skrillex
 DJ Broiler: Mikkel Christiansen og Simen A
 Kygo
 Avicii: Tim Berg
 DJ Walkzz
 Ketz
 K-391
 Tungevaag / Tungevaag & Raaban

Se også 

 Russefeiring

Referanser 

Elektronisk musikk
Popmusikksjangre
Musikkterminologi
Musikk i 2000-årene
Musikk i 2010-årene
Musikk i 2020-årene